**ΑΞΙΟΛΟΓΗΣΕ ΤΙΣ ΔΙΑΤΡΟΦΙΚΕΣ ΣΟΥ ΣΥΝΗΘΕΙΕΣ!**



**ΠΕΡΙΓΡΑΦΗ**

Δραστηριότητα με θέμα την υγιεινή διατροφή. Στόχοι του μαθησιακού αντικειμένου είναι αφενός να αξιολογήσουν οι μαθητές τις διατροφικές τους συνήθειες και αφετέρου να υιοθετήσουν ένα υγιεινό διατροφικό πρότυπο για τη διατήρηση ή και τη βελτίωση της υγείας τους. Το μαθησιακό αντικείμενο δίνει τη δυνατότητα στους μαθητές να παρακολουθήσουν τα σχετικά βίντεο, προκειμένου να εμπλουτίσουν τις γνώσεις τους και να ενημερωθούν περαιτέρω για τη σημασία της υιοθέτησης υγιεινών διατροφικών συνηθειών. Εκτός από την απόκτηση γνώσεων, μέσω των βίντεο και της άσκησης, επιχειρείται, επίσης, η συσχέτιση των διατροφικών συνηθειών με την υγεία.

[**http://photodentro.edu.gr/aggregator/lo/photodentro-lor-8521-10755**](http://photodentro.edu.gr/aggregator/lo/photodentro-lor-8521-10755)

**ΓΝΩΡΙΖΩ ΤΑ ΠΑΙΧΝΙΔΙΑ ΜΕ ΜΠΑΛΑ (ΑΝΤΙΣΤΟΙΧΙΣΗ)**



**ΠΕΡΙΓΡΑΦΗ**

Δραστηριότητα αντιστοίχισης με θέμα διάφορα σύγχρονα αθλήματα που παίζονται με μπάλα. Στόχοι του μαθησιακού αντικειμένου είναι η εξοικείωση των μαθητών με τα αθλήματα αυτά, καθώς και η διάκρισή τους σε επιμέρους κατηγορίες. Το μαθησιακό αντικείμενο δίνει τη δυνατότητα στους μαθητές να αντιστοιχίσουν γνωστά αθλήματα με τις μπάλες και τα άλλα όργανα που χρησιμοποιούνται σε καθένα από αυτά. Ακόμη, η δραστηριότητα προσφέρεται, προκειμένου να διακριθούν τα παιχνίδια αυτά, ανάλογα με τον αριθμό των ατόμων με τον οποίο παίζονται (ατομικά ή ομαδικά παιχνίδια) και τον τύπο τους (παιχνίδια φιλέ, εισβολής, χτυπήματος / πεδίου).

[**http://photodentro.edu.gr/aggregator/lo/photodentro-lor-8521-11338**](http://photodentro.edu.gr/aggregator/lo/photodentro-lor-8521-11338)

**ΤΑΙΡΙΑΞΕ ΤΟ ΑΘΛΗΜΑ ΜΕ ΤΗΝ ΜΠΑΛΑ Η ΤΟ ΟΡΓΑΝΟ!**

****

**ΠΕΡΙΓΡΑΦΗ**

Συναγωνιστικό παιχνίδι μνήμης με θέμα επιμέρους σύγχρονα αθλήματα και αγωνίσματα. Στόχοι του μαθησιακού αντικειμένου είναι αφενός η συγκέντρωση και η εξάσκηση της μνήμης και αφετέρου η πρόσκτηση βασικών γνώσεων για τον τρόπο διεξαγωγής των διαφόρων αθλημάτων και αγωνισμάτων, διαδεδομένων και μη. Πιο συγκεκριμένα, σκοπός της δραστηριότητας είναι να αντιστοιχίσουν οι μαθητές το άθλημα ή το αγώνισμα με την κατάλληλη μπάλα ή το απαραίτητο όργανο στον συντομότερο χρόνο και με τις λιγότερες δυνατές προσπάθειες. Στις επιτυχημένες αντιστοιχίσεις προβάλλεται παράθυρο με βασικές πληροφορίες για κάθε άθλημα ή αγώνισμα.

[**http://photodentro.edu.gr/aggregator/lo/photodentro-lor-8521-10779**](http://photodentro.edu.gr/aggregator/lo/photodentro-lor-8521-10779)